Rozhodnutie Komisie
z 9. apríla 2002,
ktorým sa menia a dopĺňajú rozhodnutia 93/24/EHS, 93/244/EHS a 2001/618/ES, pokiaľ ide o zoznam členských štátov a regiónov bez výskytu Aujeszkyho choroby a regiónov, v ktorých sa realizujú schválené programy eradikácie Aujeszkyho choroby
(oznámené pod číslom dokumentu C(2002) 1326)
(Text s významom pre EHP)
(2002/270/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 64/432/EHS z 26. júna 1964 o veterinárnych problémoch ovplyvňujúcich obchodovanie s hovädzím dobytkom a ošípanými vo vnútri spoločenstva [1], naposledy zmenenú, doplnenú a aktualizovanú rozhodnutím Komisie 2001/298/ES [2], najmä jej článok 10 ods. 2,
keďže:
(1) Dodatočné záruky pre obchodovanie vo vnútri spoločenstva s ošípanými týkajúce sa Aujeszkyho choroby a zoznamy území v členských štátoch, ktoré sú bez výskytu tejto choroby a kde sa realizujú schválené programy kontroly choroby, sú uvedené v rozhodnutí Komisie 93/24/EHS [3], naposledy zmenenom a doplnenom rozhodnutím 2001/746/ES [4] a v rozhodnutí Komisie 93/244/EHS [5], naposledy zmenenom a doplnenom rozhodnutím 2001/905/ES [6]. S účinnosťou od 1. júla 2002 sa rozhodnutia 93/24/EHS a 93/244/EHS rušia a nahrádzajú rozhodnutím Komisie 2001/618/ES [7].
(2) Program eradikácie Aujeszkyho choroby, ktorý bol schválený rozhodnutím Komisie 95/210/ES [8], bol zavedený v štáte Bavorsko v Nemecku.
(3) Nemecko považuje Bavorsko za územie, ktoré je v súčasnosti bez výskytu Aujeszkyho choroby, a predložilo Komisii podpornú dokumentáciu vyžadovanú podľa článku 10 smernice Rady 64/432/EHS.
(4) Program sa považuje za úspešný pri eradikácii tejto choroby v Bavorsku.
(5) Rozhodnutia Komisie 93/24/EHS, 93/244/EHS a 2001/618/EHS sa musia z tohto dôvodu primerane zmeniť a doplniť.
(6) Opatrenia stanovené v tomto nariadení sú v súlade s názorom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha I k rozhodnutiu 93/24/ES sa nahrádza textom v prílohe A k tomuto rozhodnutiu.
Článok 2
Príloha I k rozhodnutiu 93/244/ES sa nahrádza textom v prílohe B k tomuto rozhodnutiu.
Článok 3
Prílohy I a II k rozhodnutiu 2001/618/ES sa nahrádzajú textom v prílohách A a C k tomuto rozhodnutiu.
Článok 4
Toto rozhodnutie sa bude uplatňovať od 1. apríla 2002.
Článok 5
Toto rozhodnutie je adresované členským štátom.
V Bruseli 9. apríla 2002